आपको जो दूसरा नोटिस भेजा जा रहा है, अगर आप उसका जवाब तय समय के भीतर नहीं देते हैं तो आपको तगड़ा खमियाजा भुगतना पड़ सकता है। उस सूरत में अधिकारी स्रोत पर कर कटौती (टीडीएस), वार्षिक सूचना रिटर्न (एआईआर) और केंद्रीय सूचना शाखा (सीआईबी) के अंतर्गत आपके संबंध में विभाग के पास उपलब्ध जानकारी का इस्तेमाल करेंगे। यदि व्यक्ति की जमा राशि उसके द्वारा जमा किए गए आयकर से मेल नहीं खाती है तो कर अधिकारी धारा 133 (6) के तहत कुछ और तथ्य हासिल कर सकते हैं। इसके लिए धारा 133ए के तहत जांच भी कराई जा सकती है या मामले को जांच प्रकोष्ठï के पास भेजा जा सकता है।